Source: http://docplayer.fi/2741397-Terveiden-talojen-erikoisjoukot.html
Timestamp: 2018-05-24 00:28:39+00:00
Document Index: 7276269

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ']

TERVEIDEN TALOJEN ERIKOISJOUKOT - PDF
Download "TERVEIDEN TALOJEN ERIKOISJOUKOT"
1 TERVEIDEN TALOJEN ERIKOISJOUKOT Kosteus- ja homevaurio- sekä muiden sisäilmaongelmien asiantuntijoiden koulutuksen ja pätevöitymisen kehittäminen ja synkronointi Loppuraportti Helmi Kokotti, Itä-Suomen yliopisto
2 Sisällysluettelo I. TIIVISTELMÄ TAUSTAA Nykyisen toimijakentän kuvaus Nykyiset ammattinimikkeet HANKKEEN KUVAUS Hankkeen työryhmät RATKAISUEHDOTUS Nimikkeistön yhdenmukaistaminen Tutkimus- ja korjaushankkeesta yhtenäinen prosessi Ehdotettuihin pätevyyksiin vaadittavien koulutusten sisältö ja toteutus Pätevöittävien koulutusten toteutustavat Toteutuksen haasteet ja ongelmakohdat PÄTEVIEN ASIANTUNTIJOIDEN JA RAKENTAJIEN TARVE KOSTEUSVAURIOIDEN KORJAAMISEKSI Kosteus- ja homevaurioiden määrä rakennuskannassa Erikoisosaajien määrällinen tarve RESURSSITARVE Liitteet: 1. Kustannuslaskelma koulutukselle 2. Erityistehtävät nimikkeittäin 3. Rakennusten vaurioluokittelu 4. Pätevyysvaatimukset kosteusvauriokuntotutkijalle (B, A, AA-tasoilla) 5. Pätevyysvaatimukset kosteusvauriokorjaussuunnittelijalle 6. Pätevyysvaatimukset kosteusvauriokorjaustyön työnjohtajalle ja korjausvauriotyömaan valvojalle 7. Pätevyysvaatimukset rakennusterveysasiantuntijalle (RTA) 8. Yhteiset moduulit osaamistavoitteineen 2
3 1. TIIVISTELMÄ Kosteus- ja hometalkoiden koulutuksen ja pätevöitymisen kehittämishankkeen työryhmät ovat laatineet vuosina yhteisen koulutus- ja pätevöintisuunnitelman kaikille kosteus- ja homevaurioiden korjausprosessin toimijoille sisäympäristö- ja kuntotutkimuksista korjaustyön valvontaan. Suunnitelma koskee rakennusten kuntotutkijoita, korjaussuunnittelijoita, työnjohtajia ja valvojia. Heidän työnsä vaatii erikoisosaamista, joka sisältää sisäympäristötekijät ja -olosuhteet terveysvaikutuksineen ja siten terveys korostuu yhtenä olennaisena teknisenä suunnitteluperusteena. Lisäksi heidän on tunnettava eri aikakausien rakennusten rakenteet, rakennusmateriaalit ja LVI-tekniset järjestelmät sekä niiden vaurioitumistavat ja korjausvaihtoehdot. Kosteusvaurio- ja sisäilmaongelmien tutkimisessa ja korjaamisessa korostuu asiantuntijoiden yhteistyökyky, koska ongelmat ovat usein monimutkaisia ja niiden ratkaisu vaatii monialaista yhteistyötä. Tarvittavaa erikoisosaamista voidaan kouluttaa eri oppilaitoksissa Kosteus- ja hometalkoissa luotujen yhteisten osaamistavoitteiden ja moduulien pohjalta. Tässä raportissa esitettyyn pätevöittämisjärjestelmään sisältyy myös nykyisten toimijoiden pätevöittäminen osaamisen ja työkokemuksen perusteella. Tilaajien tarvetta varten uusien nimikkeiden mukaiset pätevät henkilöt lisätään olemassa oleviin alan kansallisiin rekistereihin (FISE Oy ja VTT). Koulutuksen ja pätevöitymisen kehittämishanke ehdottaa, että rakentamiseen sekä terveyden- ja työsuojeluun liittyviä säädöksiä muutettaessa huomioitaisiin uudet ehdotetut nimikkeet toimenkuvineen ja pätevyysvaatimuksineen, jolloin asiantuntijapätevyyksistä tulisi pakollisia. Aiemmin kosteusvauriokorjausalan asiantuntijoiden koulutus on perustunut vapaaehtoisiin pätevöinteihin ja maksulliseen täydennyskoulutukseen. Tällä tavalla ei kuitenkaan ole saatu riittävästi päteviä toimijoita laajalle työkentälle (konsultit, tilaajat ja viranomaiset). Hankkeen ehdotusten mukaisten koulutusten käytännön suunnittelu ja järjestäminen pitää jakaa kahteen vaiheeseen: siirtymävaihe ja siirtymävaiheen jälkeinen aika. Siirtymävaiheessa rakennusalalla toimivia täydennyskoulutetaan kuntotutkimuksen, korjaussuunnittelun ja -rakentamisen alalle. Samalla laaditaan pysyvät perustutkintoihin johtavat koulutusohjelmat, jotka toteutetaan siirtymävaiheen jälkeen. Työssä on useita haasteita. Miten kaikkien pätevöittävien koulutusten eri osakokonaisuudet käytännössä organisoidaan? Miten varmistetaan koulutusten olevan saman tasoisia sisällöltään ja laadultaan sekä täyttävän kokonaisuudessaan pätevyysvaatimukset? Kuinka eri tutkintokoulutusten sisältö suunnitellaan ja luodaan poikkitieteelliseen koulutukseen yhtenäinen opetusmateriaali? Entä miten todennetaan jo aiemmin alalla toimivien ammattilaisten uuden järjestelmän mukainen pätevyys (näyttökokeet) ja saadaan riittävästi päteviä opettajia? Nämä asiat on ratkaistava riittävän osaamisen varmistamiseksi kaikille korjausprosessissa toimiville. Alan koulutuksen kehittämiseen, organisointiin ja toteutukseen tulee ohjata kosteus- ja homevauriokorjaukseen kohdennettuja resursseja. Kehittämiseen ja organisointiin tarvitaan verkostoitunut yksikkö, joka toimii kiinteässä yhteistyössä kosteus- ja homevauriokorjauskoulutuksiin keskittyvien ammatti- ja aikuisopistojen, ammattikorkeakoulujen ja yliopistojen sekä alan jäsenjärjestöjen ja teollisuuden kanssa. Arvioitu rahoitustarve koulutusten organisointiin, suunnitteluun ja toteutukseen on 50 miljoonaa euroa viiden vuoden aikajaksolla. Ministeriöiden (OKM, STM, TEM ja YM) tulee olla mukana ohjaus- ja resursointivoimana. 3
4 2. TAUSTAA Itä-Suomen yliopiston koulutus- ja kehittämispalvelu Aducate (ent. Kuopion yliopiston Koulutus- ja kehittämiskeskus) on toteuttanut rakennusterveysasiantuntijoiden (RTA) poikkitieteellistä koulutusta (45-60 op) jo 15 vuoden ajan Kuopiossa lähes pääasiassa maksullisena palvelutoimintana. Koulutusta on järjestetty myös muille kuin rakennusteknisille toimijoille. Lisäksi muiden lisäkoulutustahojen, kuten Kiinko ja Rateko järjestämät kuntoarvioijan ja kosteusteknisen kuntotutkijan lisäkoulutukset on järjestetty maksullisena. Osallistujat tai heidän työnantajansa ovat pääasiassa itse maksaneet koulutuksen osallistumismaksut ja opiskelun oheiskulut. Jotkut yritykset ovat saaneet oppisopimuskoulutusrahoitusta osaan kustannuksista. Vapaaehtoinen pätevöityminen ja koulutusten sisällön osittainen päällekkäisyys sekä maksullisuus ovat rajoittaneet osallistujamäärän riittämättömäksi kentän tarpeisiin. Siksi Kosteus- ja hometalkoiden (YM, ) koulutuksen ja pätevöitymisen kehittämishanke on ollut oikea vastaus arvioimaan yhteistyössä keinoja, joilla varmistetaan pätevien toimijoiden riittävyys koko toimintaprosessiin kosteus- ja homevaurioiden selvitys- ja korjaushankkeissa. Kosteus- ja hometalkoiden puitteissa yhtenäistä koulutus- ja pätevöitymisjärjestelmää on rakennettu kahden vuoden ( ) aikana yhteistyössä yli sadan henkilön kanssa, jotka edustavat eri koulutustahoja ja jäsenjärjestöjä sekä pätevöinti- ja ohjaustahoja. Lähtökohtana on Kosteus- ja hometalkoiden toimintaohjelmaan liittyvä valtioneuvoston periaatepäätös Nykyisen toimijakentän kuvaus Suomessa ei ole kosteus- ja homevaurioihin liittyvää erikoispätevyysvaatimusta esimerkiksi henkilöille, jotka osallistuvat vauriokohteiden tutkimiseen, korjausten suunnitteluun tai toteutukseen. Varsinkin tutkimuspuolella nimikkeistö, tutkintotausta sekä tietämyksen sisältö ja laajuus vaihtelevat varsin paljon. Kosteusvaurioiden tutkimiseen, suunnitteluun ja korjaamiseen liittyviä pätevyyksiä (mm. kosteustekninen kuntotutkija/suunnittelija ja rakennusfysiikan suunnittelija) on FISE Oy:n (www.fise.fi) pätevöintijärjestelmässä, joka kattaa rakennus-, LVI- ja kiinteistöalan vapaaehtoiset ja säädösten vaatimat henkilöpätevyydet. Näihin pätevyyksiin tarvittava osaaminen on saavutettu käytännön kokemuksen lisäksi joko tutkinto- tai täydennyskoulutuksista. Muutamalla kymmenellä henkilöllä on hankittuna useita pätevöitymisiä. Lisäksi alalla toimii eri vaiheissa korjaushanketta terveydenhoitajia, sisäilmatutkijoita ja viranomaisia asumisterveyden sekä työturvallisuuden ja -hygienian osaamistaustalla. Myös heidän koulutustarpeensa ja pätevyysvaatimuksensa tulisi arvioida. Rakennusterveysasiantuntija (RTA) -koulutuksessa opiskelleita on nykyisin noin 170 henkilöä, joista VTT-henkilösertifiointia on pitänyt yllä n. 70 henkilöä. certifications.jsp?lang=fi 4
5 2.2. Nykyiset ammattinimikkeet Seuraavassa on listattu vauriokorjausten parissa nykyisin toimivien nimikkeitä ja vapaaehtoisen tai pakollisen pätevyyden omaavien henkilöiden lukumääriä (lokakuu 2012). Mittaukset ja tutkimukset: kosteuden mittaajia, PKM (Kiinko) on 202 henkilöä kosteuden mittaajia (Rateko, VTT) on 209 henkilöä lämpökuvaajia (Rateko, VTT) on 114 henkilöä rakennusten tiiveysmittaajia (Rateko, VTT) on 72 henkilöä ilmamäärien mittaajat (SULVI) 99 on käynyt koulutuksen taloyhtiön kuntotodistuksen antaja (PKL, Kiinko) koulutus alkamassa erillisen energiatodistuksen antajia EET (SULVI/FISE) on 344 henkilöä pätevöityneitä energiatodistuksen antajia PETA (Kiinko) on 231 henkilöä asuntokaupan kuntotarkastajia AKK (Kiinko, FISE) on 57 henkilöä pätevöityneitä kuntoarvioijia PKA (Kiinko) on 647 henkilöä, elinikäinen pätevyys henkilöt eivät FISEn rekisterissä, mutta pätevyysvaatimukset ovat. a-luokan kosteusteknisiä kuntotutkijoita (Rateko, RIA/FISE) on 12 henkilöä LVV-kuntotutkija (SULVI/FISE) on 13 henkilöä, koulutuksen on käynyt 86 henkilöä ilmanvaihto- ja ilmastointijärjestelmän kuntotutkija (SULVI), koulutuksen on käynyt 50 henkilöä betonirakenteiden a-vaatimusluokan kuntotutkijoita (Suomen betoniyhdistys/fise) 48 henkilöä, joista betonirakennuksiin erikoistunut 24 henkilöä rakennusterveysasiantuntijoita (ISY, VTT) on 68 henkilöä, joilla henkilösertifiointi, koulutuksen kokonaan tai osittain käyneitä n. 170 henkilöä RAP (RIL, FISE) on 419 henkilöä RAPS (RIL, FISE) on 112 henkilöä pientalohankkeen pääsuunnittelijoita (RKL/FISE) on 31 henkilöä A-vaativuusluokan pääsuunnittelijoita, korjausrakentaminen (SAFA/FISE) on 0 henkilöä AA-vaativuusluokan pääsuunnittelijoita, korjausrakentaminen (SAFA/FISE) on 266 henkilöä a-luokan kosteusteknisiä korjaussuunnittelijoita (Rateko, RIA/FISE) on 4 henkilöä betonirakenteiden A-vaativuusluokan korjaussuunnittelijoita (Suomen betoniyhdistys/fise) on 59 henkilöä, joista betonirakennuksiin erikoistunut 21 henkilöä A-vaativuusluokan rakennusfysiikan suunnittelijoita (RIL/ FISE) on 324 henkilöä AA-vaativuusluokan rakennusfysiikan suunnittelijoita (RIL/ FISE) on 24 henkilöä ja certifications.jsp Tilaajille runsas nimikkeistöjen tarjonta on tuottanut valinnan vaikeuksia, kun kosteus- ja homevaurioiden selvitys- ja korjaushankkeisiin on pyritty löytämään päteviä toimijoita. Opiskelijoille ja koulutustahoille tämä on aiheuttanut päällekkäistä opetusta ja kunkin pätevyyden oikeuttaman toiminnan rajauksen puutetta. Päällekkäiset koulutusosiot tuovat turhia kustannuksia koulutustahoille ja pätevöityville. Eri pätevyyksiä omaavilla asiantuntijoilla ei aina ole selkeää kuvaa siitä mihin heidän osaamisensa rajoittuu. Tilaajalle tarjotaan usein palveluja, joihin ei ole riittävää osaamista. Tämä voi johtaa vääriin tuloksiin ja johtopäätöksiin ja sitä kautta ylimääräisiin kustannuksiin. Valvonta työmaalla: talonrakennustyön paikallisvalvojia (b-luokka) (RKL/FISE) on 179 henkilöä talonrakennustyön rakennusvalvojia (a-luokka) (RKL/FISE) on 178 henkilöä Rakennuttaminen ja suunnittelu: 5
6 3. HANKKEEN KUVAUS Hanke toteutettiin pääasiassa viiden työryhmän työskentelynä joulukuun 2010 ja joulukuun 2012 välisenä aikana. Työryhmissä on työskennelty yli sadan asiantuntijan voimin ja niissä on vallinnut selkeä tahtotila muutokseen. Koulutuksia ja pätevöintejä kehitettiin työryhmien kokoontumisissa, sekä väliaikoina kunkin osallistujan oman viitetahon puitteissa. Muitakin tahoja ja henkilöitä on osallistunut kehittämishankkeeseen kommentoimalla ja tarkentamalla ehdotuksia. Osallistuminen on ollut vapaaehtoista talkootyötä, mistä suuret kiitokset kaikille! 3.1. Hankkeen työryhmät Abell Mervi (Helsingin kaupunki), Balk Sari (Rastor), Björklöf Katarina (SYKE), Fränti Harri (Amiedu), Haataja Pasi (Savonia), Hero Riina (Keskuskauppakamari), Huhtanen Pertti (Kiinko), Hyvärinen Anne (THL), Hämäläinen Eila (RKL-raati), Inkinen Karri (TTY), Jauhiainen Mikko (Amiedu), Junttila Ahti (RKL), Karvonen Anu (RIL), Kokotti Helmi (ISY), Krankka Juha (Rateko), Kääriäinen Hannu (OAMK), Leppänen Jouko (Suomen JVT- ja kuivausliikkeiden liitto ry), Lindblad Esko (AKK/Sisäilmakeskus), Markelin-Rantala Lina (VTT), Niemi Sami (Vahanen konserni), Nyman Harri (Amiedu), Peltoharju Hilkka (SuLVI), Peltola Rauno (JAKK), Pirinen Juhani (YM), Rodriguez Gabriel Ana (Aalto), Selroos Pia (SAFA), Söderlund Klaus (FISE), Tuomainen Marja (TTL), Uljas Jenni (AEL) Seuraavassa on esitetty työryhmien kokoonpanot, kokoontumiskerrat sekä niissä kertynyt talkootyön määrä henkilötyötunteina. Ohjaustyöryhmä (1): kokoontunut kuusi kertaa aikavälillä joulukuu joulukuu 2012, yhteensä noin 200 henkilötyötuntia Aurola Risto (STM), Junttila Ahti (RKL), Keinänen Jari (STM), Kivi Ritva (OKM), Kokotti Helmi (ISYO), Leppänen Jouko (Suomen JVT- ja kuivausliikkeiden liitto ry), Lindberg Ralf (TTY/RIL), Marttila Mauri (Kiinteistöliitto), Niemi Sami (Vahanen Oy), Pekkala Arto (Opetushallitus), Pekkola Vesa (AVI), Peltola Rauno (JAKK), Pirinen Juhani (YM), Ravantti Heikki (TEM), Tuomainen Marja (TTL), Sandberg Kimmo (RIA), Sipilä Hannu (SuLVI), Timonen Jukka (Rakennuttajatoimisto HTJ Oy), Vuorinen Pekka (Rakennusteollisuus RT) Koulutustahot työryhmä (2): kokoontunut 13 kertaa aikavälillä joulukuu joulukuu 2012, yhteensä noin 1000 henkilötyötuntia Pätevöinti (FISE ja VTT) työryhmät: kokoontuneet yhteensä 11 kertaa aikavälillä joulukuu joulukuu 2012, yhteensä noin 200 henkilötyötuntia Aurola Risto (STM), Keinänen Jari (STM), Krankka Juha (Rateko), Kokotti Helmi (ISY), Kujanpää Rauno (Vihdin kunta), Koskinen- Tammi Tiina (Alfa-Law), Lehtinen Reijo (Rakennusteollisuus RT), Mauri Marttila (Kiinteistöliitto), Pentikäinen Antero (Muoto Oy), Rautiainen Liisa (VTT), Rantama Markku (SuLVI), Sandberg Kimmo (RIA), Söderlund Klaus (FISE), Pirinen Juhani (YM) Pätevöityneet työryhmä: kaksi yhden päivän kokoontumista sekä yksittäisiä kokoontumisia vuosina , yhteensä noin henkilötyötuntia 6
7 Eklund Matti (Matti Eklund Oy), Haapanen Anssi (Rakennuspalvelu Talokki Oy), Haapanen Eija (Rakennuspalvelu Talokki Oy), Haataja Pasi (Senaatti-kiinteistöt), Halonen Raimo (Itä-Suomen yliopisto Toimitilayksikkö), Halsas Erik (Insinööri Studio Oy), Hartikainen Petri (Suomen Sisäilmakeskus Oy), Hassinen Kari (Raksystems Anticimex insinööritoimisto Oy), Heini Mikko (Indoor Quality Service Oy), Helimo Erkki (Insinööritoimisto E. Helimo), Hurme Henri (Rakennusterveys.com H. Hurme), Häkkilä Sirkku (Turun yliopisto, Aerobiologian yksikkö), Hämäläinen Eila (Suomen Sisäilmakeskus Oy), Ikonen Milla (Valkealan kunta), Isokääntä Päivi (Työterveyslaitos), Kaartinen Harri (Rateku), Kallinen Mikko (ISS Proko Oy), Keskikuru Timo (Senaatti-kiinteistöt), Kinnunen Anssi (Rakennussuunnittelutoimisto Nylund Oy), Kokotti Helmi (Itä-Suomen yliopisto), Korhonen Pasi (INMECO Oy Rakennuskonsultit), Korkalainen Harri (Kuopion kaupunki, Toimitilajohtaminen), Kujanpää Liisa (Työterveyslaitos), Kuosmanen Antero (Rakennussuunnittelutoimisto Antero Kuosmanen OY), Kärki Jukka-Pekka (Suomen Sisäilmakeskus Oy), Kääriäinen Hannu (Oulun seudun ammattikorkeakoulu), Laajoki Timo (Rateku), Latvala Sune (Rateku), Laurinen Minna (Suomen Sisäilmakeskus Oy), Leisimo Hannu (Insinööritoimisto K-S Kitapa Oy), Lindblad Esko (Suomen Sisäilmakeskus Oy), Lönnblad Petri (Insinööri Studio Oy), Miettinen Juha (Ecomonitor Oy), Miihkinen Arja (ISS Proko Oy), Nieminen Ari (Helsingin kaupunki), Pakalén Päivi (PuSi Oy), Pekkola Vesa (Etelä-Suomen aluehallintovirasto), Peltola Rauno (Jalasjärven kunta/jakk liikelaitos), Peltonen Timo (Suomen Sisäilmakeskus Oy), Pentikäinen Antero (Muoto Oy), Pesonen Reijo (Kouvolan kaupunki), Pietarinen Veli- Matti (Työterveyslaitos), Pirilä Riitta (Peab Oy), Puustinen Juhani (ISS), Rautiala Sirpa (Työterveyslaitos), Riippa Tommi (Hengitysliitto Heli ry), Rokkonen Tapio (Hengitysliitto), Rämö Hannele (Asumisterveysliitto AsTe ry), Sopanen Simo (Rakennuspalvelu Expert Oy), Sorola Petri (PJS Iv- ja sisäilmatutkimus Oy), Tissari Jouni (MittaVat Oy), v. Dickoff Matti (Kiinteistöliitto Pirkanmaa), Wargh Lasse (JW-Inspect OY), Vaskonen Martti (PKKS, Tekninen toimisto), Vilkki Risto (Mikkelin kaupunki). Kosteus- ja hometalkoiden työmaatapaamisen työryhmät, yhteensä noin 600 henkilötyötuntia Kuva 1. Kosteus- ja hometalkoiden koulutuksen ja pätevöitymisen kehittämishankkeen työryhmätyöskentelyn vaiheet Kosteus- jahomevaurioihin liittyvien asiantuntijoiden koulutuksen ja pätevöinnin kehittämishanke Esiselvitysvaihe Esiselvitysvaihe joulukuu Nykytilanne kosteusja homevaurioiden korjaushankkeissa eri toimijoiden koulutuksista ja pätevyyksistä. Työryhmien 1-3 ensimmäiset kokoukset. Päätökset: 1. Koulutuksissa tarvetta kehitykseen 2. Uusia pätevyysvaatimuksia tarvitaan 3. Uudet pätevyysvaatimukset mm. kuntotutkijalle saatava uusiutuviin säädöksiin 4. Kehitystyötä jatketaan 2011 ja 2012 työryhmissä Kevät 2011 Työryhmävaihe: Kartoitus nykyisten pätevvyksien haltijoiden osaamistasosta, työryhmät 1-4 AMK:jen tarjoaman kosteusja homevaurioihin liittyvän koulutusten kyselytutkimus julkistettiin. Laadittiin toimenkuvat kosteus- ja homevauriokorjausprosessiin osallistuville (rakennusalan ammattilaisille ja sisäympäristön tutkijoille). Tarkasteltiin pätevöintiin johtavien nykykoulutusten sisältöä. Kartoitettiin nykyisten pätevyysvaatimusten sisältöä ja osaamisvaatimuksia. Päätökset: 1. Nykypätevyyksien haltijoilla ei ole aina riittävää osaamista terveyshaitan poistamiseksi korjauskohteissa. 2. Lähdetään synkronoimaan olemassaolevat pätevyydet lisäosaamiseen tarpeeseen nähden. 3. Uudet pätevyysvaatimukset mm. kuntotutkijalle saatava uusiutuviin säädöksiin. Syksy 2011 Yhteensovitusvaihe, työryhmät 1-4 Laadittiin kokonaisosaamismatriisi olemassaoleville pätevyyksille. Laadittiin uusi kokonaisosaamismatriisi edellisen perusteella huomoiden lisäosaamisen tarve. Luotiin portaittainen osaamismatriisi uusien toimenkuvan haltijoille mm. kuntotutkimuksiin liittyen. Varmistettiin, että alalla jo toimivista voi pätevöityä uusiin toimenkuviin kohtuullisella työllä. Valmisteltiin FISE-pätevöintiä rakennusalan toimijoille. Todettiin toimenkuvaerot rakennuksen kunnon tutkijan (FISE) ja sisäympäristön tutkijan (esim. RTA/VTT) välillä. Päätökset: Uudet pätevyysvaatimukset mm. kuntotutkijalle saatava uusiutuviin säädöksiin, jotta uusia pätevyyksiä haettaisiin ja käytettäisiin ja korjausprosessit onnistuisivat aiempaa paremmin. Kevät 2012 Työryhmien 1-4 yhteiset ehdotukset Tarkennettiin vuoden 2011 aikana sovittuja nimikkeitä ja vastaavia osaamis- ja pätevyysvaatimuksia. Yhteiset ehdotukset 1. Yhteisesti sovitut nimikkeet: kosteusvauriokuntotutkija, kosteusvauriokorjaussuunnittelija ja kosteusvauriokorjaustyön työnjohtaja. 2. Yhteisesti sovitut portaittaiset pätevyysvaatimukset em. toimijoille. 3.Tarkistettiin FISE:n mahdollisuus olla pätevöintijärjestelmänä uusille rakennusten korjausalan toimijoille. 3. Yhteisesti sovitut portaittaiset osaamisvaatimukset. 4. Yhteisesti sovittu yhteinen koulutusmatriisi (moduulit) 45 op. 5. Kohdat 1-4 sovittu esittää yhteisesti uusiutuviin säädösmuutoksiin. 6. Tarvitaan mittava kansallinen koulutushanke, jolla saavutetaan riittävän päteviä osaajia koko kosteus- ja homevauriokorjausprosessiin. Syksy 2012 Yhteenveto työryhmissä, ehdotukset säädösmuutosten valmistelijoille sekä jatkohanketarve Ehdotusten kehittäminen ja toteustapojen arviointi yhteistyössä mm. talkootapahtumassa Ehdotusten viimeistely loppuraporttiin. Kehityshankkeen ehdotuksista tiedottaminen mediassa, esityksin ja eduskuntaan. Kehityshankkeen ehdotusten toteuttamisen suunnitelmat ja jatkohanketarve. Lausunnot MRL:n ja sitä seuraavien säädöksien muutosluonnosehdotuksiin. 7
8 4. RATKAISUEHDOTUS Ympäristöministeriön Kosteus- ja hometalkoiden koulutuksen ja pätevöitymisen kehittämishankkeen tavoitteena on ollut eri toimijoiden (koulutustahot, jäsenjärjestöt, pätevöinti- ja ohjaustahot) yhteistyönä synkronoida rakennusterveyteen liittyvät koulutukset ja pätevöinnit Nimikkeistön yhdenmukaistaminen Kosteusvauriokuntotutkijoiden lisäys Suomen rakentamismääräyskokoelman osaan Rakennuksen suunnittelijat ja suunnitelmat A2, vaatii maankäyttö- ja rakennuslain muutosta, koska se ei sisällä kuntotutkija-nimikettä. Kuntotutkijoiden tarve on suuri, mutta heidän rakennusteknistä osaamistaan ja pätevyyttään ei ole vaadittu alan säädöksissä. Ympäristöministeriössä selvitetään parhaillaan, miten rakennusten kunnon selvittämistä voitaisiin edistää säädösten muutoksilla. Kosteusvauriokorjaussuunnittelijoille on ehdotettu lisättäväksi A2:een oma erikoispätevyysluokitus. Kosteusvauriokorjaustyön työnjohtajien ja valvojien erityisalapätevyydet ehdotetaan huomioitavaksi Suomen rakentamismääräyskokoelman osan, Rakentamisen valvonta ja tekninen tarkastus A1, kehittämistyössä. Kosteusvauriokorjaajien erikoisammattitutkinnosta (EAT) on jo olemassa OPH:n määräys ( ) ja JAKK on aloittanut heidän kouluttamisensa. Työryhmät ehdottavat, että rakentamiseen, terveyden- ja työsuojeluun liittyviä säädöksiä muutettaessa huomioitaisiin uudet ehdotetut nimikkeet toimenkuvineen ja pätevyysvaatimuksineen. Terveydensuojelu- ja työsuojeluviranomaisten käyttämien ulkopuolisten asiantuntijoiden pätevyyden toteamiseen suunnitellaan säädösmuutoksia. Näiden säädösmuutosten tulisi olla yhteensopivia kosteusvauriokuntotutkimiseen kehitettävien rakentamisäädösten kanssa. Ympäristöterveyden ja työsuojelun viranhaltijoiden pätevöitymistä ja yhteistyötä rakennusvalvonnan kanssa olisi kehitettävä. Kuntien rakennusvalvonnalla on rakennuslupamenettelyn yhteydessä oikeus päättää toimijoiden kelpoisuudesta korjaushankkeessa. 4.2 Tutkimus- ja korjaushankkeesta yhtenäinen prosessi Sisäilmaongelmien korjaushankkeen onnistumisen kannalta on ratkaisevaa koko korjausprosessin eri toimijoiden ja viranomaisten edustajien kyky pystyä kiihkottomasti ja yhteistoimin arvioimaan vaurioiden vakavuutta ja korjattavuutta. Tilaajan ja kosteusvauriokuntotutkijan tai korjaushankkeen muun vetäjän (pääsuunnittelijan) on päätettävä selvitysten pohjalta, miten merkittäviä vauriot ovat ja rakennuttajan on arvioitava, miten laajoihin korjauksiin on varauduttava. Tämä edellyttää kuntotutkijoilta ja sisäympäristön tutkijoilta poikkitieteellistä erityisosaamista ja yleisymmärrystä kosteus- ja homevaurioista sekä oman alansa osaamista ja kokemusta. Lopullisen korjaustarpeen ja -tavan määrittely on yleensä kosteusvauriokorjaussuunnittelijan tehtävä, tosin kuntotutkijan kanssa yhteistyössä. 8
9 Jo tarveselvityksessä ja hankesuunnitteluvaiheessa olisi hyödyllistä käyttää rakennusterveyttä ymmärtävää rakennusteknistä asiantuntijaa (kuntotutkijaa ja suunnittelijaa) rakennuksen kunnon selvittämiseksi ja oikean korjaustavan valitsemiseksi. Korjausten toteutusvaiheessa työnjohdon ja valvonnan jatkuvalla yhteistyöllä korjaussuunnittelijan kanssa on ratkaiseva merkitys korjausten onnistumiselle uusien ja yllättävien vauriorakenteiden löytyessä korjausten edetessä. Korjausten onnistumista edistää, jos kosteusvauriokorjaajilla on valmius havaita ja ilmoittaa työnjohdolle mahdollisesti suunnitelmista poikkeavat rakennekohdat purkutöiden ja korjausten edetessä. 4.3 Ehdotettuihin pätevyyksiin vaadittavien koulutusten sisältö ja toteutus Hankkeen ehdotusten tavoitteena on luoda selkeä ja johdonmukainen koulutuspolku pätevyyksien hakijoille sekä pätevöitymisjärjestelmä, joka jatkossa sisältää myös pätevien osaajien tietokannan. Näin palveluja tarvitsevien on tulevaisuudessa helppo löytää luotettava, ammattitaitoinen osaaja työtä tekemään. Keskeinen ajatus jo rakennusterveysasiantuntija (RTA) -koulutuksessa on ollut se, että uusin tutkimus- ja ohjeistustieto saataisiin kentän sovellettavaksi. Tällöin täysin samanlaisella sisällöllä ei voida toteuttaa edes peräkkäisiä koulutuksia. Koulutusten toteutukseen on tarvittu opettajiksi asiantuntijoita niin sisäympäristöön kuin rakennus- ja talotekniikkaan liittyen koko Suomesta. Samat asiantuntijat ovat opettaneet myös muissa olemassa olevissa tutkinto- ja lisäkoulutuskokonaisuuksissa, jotka ovat tuottaneet valmistuneille vapaaehtoisia ja säädösten vaatimia eri pätevyyksiä. Koulutusten keskinäinen synkronointi sisällöllisesti ja ajallisesti auttaisi alalla valitsevaa osaavien opettajien puutetta, mutta ei sitä täysin ratkaisisi. Rakennusten vauriotasoluokituksen (tavanomaiset B, vaativat A ja erittäin vaativat AA kohteet) on ehdotettu sisältävän perinteisen kohteen laajuuden luokitteluperusteen lisäksi kosteus- ja homevauriot. Tulevien kosteus- ja homevaurioalan toimijoiden pätevyysluokituksessa (taulukko 1) sovellettaisiin rakennusten vauriotasoluokitusta. Eri pätevyyksien rakennusterveyteen ja korjausrakentamiseen liittyvät osaamisvaatimukset tulisi täyttyä joko perustutkinnon sisällä tai jatko-opinnoissa suoritettuna. Rakennusteknisen perustutkinnon omaavien toimijoiden pätevyysvaatimukset (B, A, AA-tasoilla) kosteusvauriokuntotutkijalle, korjaussuunnittelijalle ja työnjohtajalle sekä valvojalle on ehdotettu liitettäväksi FISE:n pätevöintijärjestelmään. Ehdotus sisältää mm. siirtymäsäännöksen koskien kosteusvaurioiden tutkimuksiin, suunnitteluun ja korjauksiin liittyviä nykyisiä pätevyyksiä (mm. AKK, PKA, kosteustekninen kuntotutkija, rakennusterveysasiantuntija ja rakennusfysiikan suunnittelija). VTT:n henkilösertifioimalla rakennusterveysasiantuntijalla on oltava joko teknisen tai luonnontieteellisen perus- tai jatkotutkinnon sisällä tai täydennyskoulutuksessa suoritettuna vähintään 30 opintopistettä (vähintään 17 op rakennusterveyttä ja vähintään 13 op korjausrakentamista) koulutusmoduuleista sekä käytännön kentälle sovelletun tutkimuksen yhteenveto (loppututkielma op). Selkeä työnjako, mutta tiivis yhteistyö eri asiantuntijoiden välillä kosteus- tai homevaurion selvitystyössä, on keskeistä korjaushankkeen onnistumisen kannalta. Rakennuksen rakenteiden kuntoa ja terveellisyyttä selvittävien asiantuntijoiden työnjakoa on esitetty kuvassa 2. Taulukko 1. Perustutkinto ja osaamisvaatimukset eri toimijoille kosteusvauriokorjaushankkeissa koulutuksen ja pätevöitymisen kehittämishankkeen ehdotuksessa. Taso minimi RaTE + KoRak opinnot työkokemus perustutkinto opintopisteinä, op vuosina, v Kosteusvauriokuntotutkija erittäin vaikeat kohteet AA RI 30 5 vaikeat kohteet A teknikko 24 3 tavanomaiset kohteet B teknikko 18 1 Kosteusvauriokorjaussuunnittelija erittäin vaikeat kohteet AA RI 26 5 vaikeat kohteet A RI 19 3 tavanomaiset kohteet B teknikko 12 1 Kosteusvauriokorjaustyön työnjohtaja erittäin vaikeat kohteet AA teknikko 15 5 vaikeat kohteet A teknikko 10 3 tavanomaiset kohteet B teknikko 5 1 Rakennusterveysasiantuntija B- AA teknikko
10 Kuva 2. Kosteusvauriokuntotutkijoiden ja rakennusterveysasiantuntijoiden pätevyysvaatimukset ja vastuualueet kosteus- ja homevaurion selvitysprosessissa. Kosteusvauriokuntotutkijat (Rakennustekninen tutkinto ja op) Rakennusterveysasiantuntijat (RTA 45 op, rakennustekninen tai muu tutkinto) Mahd. FISEn pätevyydet ja rekisteri MRL mainitut ja mahd. A2 kuvatut pätevyydet rakennusten kosteusvaurioiden kuntotutkijoille: rakennustekniset kuntotutkimukset kuntotutkimusprosessin veto kosteusvaurioselvityksissä (AA) yhteenveto alkutilanteesta tutkimussuunnitelma aikatauluineen ja kustannusarvioineen tarvittavien tutkimusten, menetelmien ja tutkijoiden valinta viestintä tilaajalle yhteenveto raporttina ja suullisesti esitettynä, sekä karkea korjaussuunnitelmaehdotus ( ) korjaushankkeen pääsuunnittelija (AA) VTT:n henkilösertifiointi ja rekisteri Terveydensuojelulain 49 ja Työturvallisuuslain 10 mukaisia ulkopuolisia asiantuntijoita Sisäympäristön asiantuntijat ja tutkijat sekä kosteusvauriokuntotutkijat (AA) Terveyshaittaa mahdollisesti aiheuttavan sisäympäristön epäpuhtauden tai olosuhteen kartoittaminen Tutkimusprosessin veto sisäympäristöselvityksissä Yhteenveto alkutilanteesta Tutkimussuunnitelma aikatauluineen ja kustannusarvioineen Tarvittavien tutkimusten ja tutkijoiden valinta Viestintä tilaajalle Sisäympäristöselvitysten yhteenveto raporttina ja suullisesti esitettynä Kaikille edellä mainituille toimijoille on kehittämishankkeessa sovittu yhteiset koulutusosiot eli moduulit (taulukko 2). Eri tehtäviin pätevöittävä koulutus on moduloitu ja siinä voi hyödyntää aiemmin suorittuja tutkintoja ja ammattikokemusta. Moduuleille on jo laadittu myös yksityiskohtaiset osaamistavoitteet ja sisällöt. Ehdotuksen mukaan eri tehtäviin pätevöityvät voivat valita toimenkuvaan ja omaan tutkintotaustaansa sopivat, puuttuvat koulutusosiot. Aiemmat pätevyydet ja suoritukset sekä näytöt vastaavasta toiminnasta kosteusvauriokohteissa voidaan lukea hyväksi kyseisiin kokonaisuuksiin. Samoin kokemus kosteus- ja homevaurioituneiden tai muutoin sisäilmaongelmaisten rakennusten tutkimisesta, korjaussuunnittelusta, työnjohdosta ja valvonnasta korjaustyömaalla tai asiantuntija- ja ohjaustoiminnasta talonrakennus- ja ympäristöterveysalalla voidaan niinikään lukea hyväksi Pätevöittävien koulutusten toteutustavat Kosteus- ja homevauriokorjauksiin liittyvän pätevöittävän koulutuksen suunnittelu ja järjestäminen pitää jakaa kahteen vaiheeseen: siirtymävaihe ja siirtymävaiheen jälkeinen aika. Siirtymävaiheessa laaditaan pysyvät koulutusohjelmat eri oppilaitoksiin. Samalla täydennyskoulutetaan rakennusalan henkilöitä kuntotutkimuksen ja korjausrakentamisen alalle. Se on samalla suunnittelua pysyvän koulutuksen pohjaksi. Siirtymäkauden jälkeen on valmiit opetusohjelmat rakennusten kosteusvaurioiden tutkimukseen ja korjaukseen perehtyviä opiskelijoita varten. Lisääntyneeseen koulutustarpeeseen voidaan vastata eri tahojen järjestämällä täydennys- ja lisäkoulutuksella. Tutkintokoulutukset uusin, rakennusterveyteen liittyvin sisällöin ovat hitaampi tie ja ne tuottavat toimijoita vasta muutaman vuoden päästä. Kaikissa rakennusalan ammattikorkeakouluissa opetetaan jo jossain määrin sekä sisäympäristöön että korjausrakentamiseen liittyviä kokonaisuuksia (Haapanen, 2011) ja joissakin jo siinä määrin, että ne vastaisivat joitakin ehdotettuja erikoispätevöintejä riittävän käytännön kokemuksen jälkeen. Taulukko 2. Rakennusten terveellisyyteen liittyvien asiantuntijoiden moduulikokonaisuudet yhteensä 45 opintopistettä sisältäen rakennusteknisiä korjausrakentamiseen liittyviä opintoja 28 opintopistettä ja rakennusterveyteen liittyviä opintoja 17 opintopistettä. 1. Rakennusfysiikka 9 op 2. Kuntotutkimusmenetelmät 3 op 3. Rakennustekniikka ja -tuotanto 13 op 3.1. Juridiikka 2 op 3.2. Rakennetekniikka 7 op 3.3. Rakennustuotanto 4 op 4. Ilmanvaihto- ja ilmastointitekniikka 3 op 4.1. Teoria 1,5 op 4.2. Tutkimusmenetelmät, ilmanvaihto 1,5 op 5. Sisäympäristön epäpuhtaudet ja olosuhteet, terveysvaikutukset, tutkiminen, torjunta 17 op 5.1. Sisäympäristön epäpuhtaudet ja olosuhteet 10 op 5.2. Sisäympäristön tutkimusmenetelmät 4 op 5.3. Terveysvaikutukset 3 op Talonrakennusalaa opettavissa ammattikorkeakouluissa ja yliopistoissa on jo tutkintoihin sisältyvinä rakennusterveyteen ja korjausrakentamiseen liittyviä opintoja vähintään 5 opintopistettä. Näistä viidessä ammattikorkeakoulussa opintoja on yli 15 opintopistettä, samoin kuin kolmessa yliopistossa ja ympäristöteknologian linjalla Mikkelin ammattikorkeakoulussa (Kuva 3). Tavoitteena on, että mahdollisimman monella olisi mahdollisuus osallistua pätevöittävään koulutukseen lähipaikkakunnallaan. Useat koulutustahot (oppilaitokset ja jäsenjärjestöt sekä rakennus-, LVI- ja kiinteistöalan koulutuskeskukset) ovat järjestäneet koulutuksia erilaisista osakokonaisuuksista kosteus- ja homevaurioiden korjausalalla. Näiden kaikkien vahvuudet tunnustetaan ja kukin koulutustaho valitsee järjestämänsä koulutuskokonaisuuden 10
11 Kuva 3. Ammattikorkeakouluissa tutkintoihin sisältyvinä rakennusterveyteen ja korjausrakentamiseen liittyvien opintojen määrä lähiopetuksena. Haapasen (2011) selvityksen kuvaan on lisätty näkyviin ehdotettujen kuntotutkijoiden tasot. Niissä lähiopetusta annettaisiin puolet opiskelijan kokonaisopintotuntimäärästä eli kutakin opintopistettä kohden 13 tuntia lähiopetusta ja 14 tuntia etäopiskelua. Suhde voi olla toisinkin, kunhan opiskelijan osaamistavoitteet täyttyvät. Kuntotutkijatasot laskettu arvioiden 1 op vastaa 27 opiskelijatuntia josta 13 t on lähiopetusta yhteisestä poikkitieteellisestä moduulikokonaisuudesta (taulukko 2). Samalla valitaan, mihin pätevyyteen kyseinen opetuskokonaisuus vastaa. Näin yhä useampi henkilö voi kouluttautua samanaikaisesti usealla paikkakunnalla, usean koulutustahon järjestämissä osakokonaisuuksissa. Tarkemmat pätevyysvaatimukset eri toimijoille ja moduulien sisällöt sekä osaamistavoitteet on esitetty liitteissä 3, 4 ja 5. Niissä ei ole esitetty vastuullisia koulutustahoja kullekin moduulille. Koulutustahoilla tulee olla opintopisteen anto-oikeus. Osakokonaisuuksia voivat järjestää muutkin koulutustahot, kuin koko moduulin vastuullinen koulutustaho. Pätevöityvien henkilöiden tulevaan toimenkuvaan ja moduulien sisältöön liittyviä erilaisia lopputöitä ja näyttöjä voivat ottaa vastaan samat koulutustahot, jotka vastuullisena kouluttavat kyseisiä moduuleja. Eri koulutustahojen yhteistyöverkoston edustajista muodostetaan toimikunta, jonka tehtävänä on todeta, riittääkö eri moduulien yhdistelmä kokonaisuutena opintojen osalta kuhunkin toimijan pätevyysvaatimukseen. Sama toimikunta valvoo eri kouluttajien antaman koulutuksen tasalaatuisuutta. FISE Oy:n ja VTT:n pätevyyden toteamislautakunnat tarkastavat työkokemuksen ja osaamisen riittävyyden kuhunkin pätevyyteen. Kehitystyötä jatketaan yhteistyössä koulutus- ja pätevöintitahojen sekä jäsenjärjestöjen että ministeriöiden kanssa. Hankkeen työryhmien työskentely jatkuu edelleen mm. koulutustahojen moduulivalinnoilla ja näiden moduulien synkronoinnilla sisällöllisesti ja ajallisesti eri kohderyhmille. Samaan aikaan seurataan säädösten kehittymistä sekä edistetään FISE Oy:n ja VTT:n pätevöintijärjestelmien kehittämistä vastaamaan suunniteltuja uusia pätevyyksiä home- ja kosteusvauriokorjausalalla (tutkimus, suunnittelu ja työnjohto). Lisäksi haetaan valtion tukea koulutus- ja pätevöintijärjestelmän organisoinnin suunnitteluun ja koulutusten toteutukseen Toteutuksen haasteet ja ongelmakohdat Hankkeen ehdotusten mukaisten koulutusten käytännön suunnittelu ja järjestäminen pitää jakaa kahteen vaiheeseen: siirtymävaihe ja siirtymävaiheen jälkeinen aika. Näissä vaiheissa on useita käytännön haasteita. 11
12 Pätevöittävien koulutusten eri osakokonaisuuksien käytännön organisointi, yhdenmukaistaminen ja pätevyysvaatimuksiin sovittaminen on vielä kehityksen alla ja organisointivastuun ottava taho on valittava. Muita haasteita ovat mm. se, että poikkitieteelliseen koulutukseen ei ole olemassa yhtenäistä opetusmateriaalia painettuna eikä sähköisessä muodossa. Lisäksi alalla jo toimiville pitäisi saada näyttökoe tms. järjestelmä, jolla he voisivat saada uuden järjestelmän mukaiset pätevyydet. Näyttökokeita vastaanottavista pätevistä opettajista on pula ja alan opettajatkin tarvitsevat koulutusta. Nämä ovat yhtenäisen laadunvarmistamisen kannalta keskeisiä tekijöitä ja niihin tarvittaisiin kosteus- ja homevauriokorjauksiin kohdennettuja resursseja. Vuosikymmenien ajan on toteutettu tutkimuksia ja kehityshankkeita sisäilmaongelmien vähentämiseksi. Tutkimukset ovat käsitelleet sisäilmaongelmien taustalla olevia syitä ja niistä aiheutuvia terveyshaittoja. Toisaalta on toteutettu rakennustekniikkaan ja rakennusfysiikkaan liittyviä tutkimuksia ja kehityshankkeita. Suoraan rakentamisen kentälle suunnattua, käytännön työssä sovellettavaa poikkitieteellistä tutkimusta on julkaistu vähemmän ja lähinnä opinnäytetöinä. 12
13 5. PÄTEVIEN ASIANTUNTIJOIDEN JA RAKENTAJIEN TARVE KOSTEUSVAURIOIDEN KORJAAMISEKSI 5.1. Kosteus- ja homevaurioiden määrä rakennuskannassa Erillisiä pientaloja on Suomessa noin 1,1 miljoonaa. Eri arvioiden mukaan prosentissa näistä on kosteusvaurio ja 25 prosentissa on arvioitu olevan välitöntä korjaustarvetta. Tämä tarkoittaa siis noin rakennuksen korjaamista. Rivi- ja ketjutaloja on Näiden korjaustarvetta ei ole erikseen arvioitu, mutta se lienee samaa luokkaa kuin pientaloilla. Tämä tarkoittaa noin talon korjaamista. Asuinkerrostaloja on , joista % on kosteusvaurioitunut joiltain osin. Sisäilmaongelmaksi muodostuneita kosteusvaurioita lienee kuitenkin vain noin prosentissa asuntoja (Reijula 2005). Välitön korjaustarve on siis talossa. (Kosteus- ja hometalkoiden toimenpideohjelma, Pirinen 2010) Yhteensä asuinkäytössä ja välittömässä korjaustarpeessa olevia taloja on edellä esitetyn arvion mukaan yhteensä noin kappaletta. Hoitoalan rakennuksesta välitöntä korjaustarvetta on 25 prosentissa tiloja. Opetusrakennuksia on 9 000, joissa homevaurioita on arveltu olevan 5-25 prosentissa arvioijasta riippuen (TKK 1996, Kuntaliitto 1999 ja 2006). Todellinen akuutti korjaustarve lienee noin 15 %, eli koulussa pitäisi ryhtyä välittömiin toimenpiteisiin. Liike- ja toimistorakennuksista ei ole saatavissa arvioita (Kosteus- ja hometalkoiden toimenpideohjelma, Pirinen 2010). Uusimman selvityksen mukaan (Reijula ym. 2012) merkittävien kosteus- ja homevaurioiden esiintyvyys on arvion mukaan pien- ja rivitaloissa 7 10 %, kerrostaloissa 6 9 %, kouluissa ja päiväkodeissa %, hoitolaitoksissa % ja toimistoissa 2,5 5 % kerrosalasta. 13
14 Suomen rakennuskannan arvioitu (ROTI-raportti, Rakennetun omaisuuden tila korjausvelan määrä on miljardia euroa, josta pelkästään kuntien koulutus-, sosiaali- ja terveyssektorin rakennuksien osuus on noin 4,65 miljardia euroa. Korjausvelan ja sitä kautta sisäilmaongelmien suuri määrä johtuu siitä, että pääosa kuntien rakennuksista on rakennettu luvuilla. Nämä rakennukset ovat peruskorjausiässä, mutta peruskorjauksia ei ole toteutettu kuin pienessä osassa kuntien rakennuskantaa. Reijulan ym. (2012) mukaan merkittävä kosteus- ja homevaurio voidaan määrittää sellaiseksi vähäistä laajemmaksi rakenteelliseksi viaksi, jonka seurauksena haitallinen altistuminen kosteusvaurioituneista rakenteista ja materiaaleista vapautuville kemiallisille, fysikaalisille ja biologisille (mm. mikrobiperäisille) epäpuhtauksille on todennäköistä. Edellä määritellyn vian perusteella korjaustarve voidaan arvioida kiireelliseksi altistumisen vähentämiseksi tai poistamiseksi. Asuinrakennusten, pien- ja rivitalojen sekä kerrostalojen merkittävästi kosteus- ja homevaurioitunut kerrosala suhteutettuna kansanvarallisuudeksi on arviolta 13 28,2 miljardia euroa. Merkittäviä kosteus- ja homevaurioita arvioidaan olevan opetus- ja hoitoalan rakennuksissa ja toimistorakennuksissa suoraan kansanvarallisuuteen suhteutettuna kerrosalaa käyttäen suuruusluokkaa 3,3 34,3 miljardia euroa. On huomattava, että korjaamattomana vähäisemmätkin kosteus- ja homevauriot voivat edetä merkittäväksi niin rakennuksen kuin ihmisten terveyden kannalta. Rakennusten kosteus- ja homevauriokorjauksia ja muita peruskorjauksia ei voida suunnitella eikä toteuttaa riittävän kattavasti terveyshaitan poistamiseksi ellei rakennusten kuntoa tiedetä. Oikeiden päätösten tueksi tarvitaan rakennuksista varsin kattavat kosteusvaurio- ja kuntotutkimukset sekä tarvittaessa muut tutkimukset ennen kokonaisvaltaista korjaussuunnittelua ja korjausten toteutusta. Nykyinen maankäyttö- ja rakennuslaki tunnustaa kuntotutkimusten tarpeen mikäli on kyse rakennuksen terveellisyyteen tai turvallisuuteen liittyvästä korjauksesta (MRL 166 ) Erikoisosaajien määrällinen tarve Rakennusten kosteus- ja homevauriokorjauksien ja muiden peruskorjauksien tarve on mittava. Päteviä erikoisosaajia on maassamme liian vähän korjausvelan pysyvän vähentämisen tarpeeseen nähden. Karkean arvion mukaan viiden vuoden sisällä päteviä rakennusterveysasiantuntijoita, rakennuksen kuntotutkijoita, korjaussuunnittelijoita, työnjohtajia/valvojia tarvittaisiin tuhansia ja korjaajia kymmeniä tuhansia henkilöä. Nykyisten pätevyyksien haltijoiden tulisi hankkia uuden ehdotuksen mukaisten pätevyysvaatimuksien edellyttämä osaaminen. 14
15 6. RESURSSITARVE Nykyisten, vapaaehtoisten pätevyyksien omaavien kosteusteknisten kuntotutkijoiden (12 henkilöä) ja VTT:n henkilösertifioimien, rakennusteknisen perustutkinnon omaavien rakennusterveysasiantuntijoiden (49 henkilöä), on arvioitu saavuttavan ehdotetut pätevyydet kosteusvauriokuntotutkija A ja AA vaativuustason. Tämä ei kuitenkaan riitä kentän tarpeeseen ja heitä on koulutettava lisää. Kosteusvauriokuntotutkijan työpanokseksi on arvioitu 1-5 työpäivää per kohde. Noin kosteusvauriokuntotutkijaa selvittäisi vuodessa noin kohteen rakennusteknisen kunnon ennen korjaussuunnittelua. Pelkästään asuinkäytössä ja välittömässä korjaustarpeessa olevia taloja on arvion mukaan noin kappaletta. Asuntojen kuntotutkimuksia tarvitaan jo aiemminkin kuin terveyshaitan ilmettyä esim. asuntokaupan kuntotarkastuksen tai PTS:n laatimisen yhteydessä. Lisäksi huomattavassa määrässä muustakin rakennuskannastamme on jo merkittävä kosteus- ja homevaurio ja välitön korjaustarve (Reijula ym. 2012) Ehdotetuiksi kosteusvauriokorjaussuunnittelijoiksi (B, A ja AA) voisi hakeutua osa (300 henkilöä) nykyisistä pätevyyksien haltijoista, kuten: a-luokan kosteustekniset korjaussuunnittelijat (4 henkilöä), betonirakenteiden A-vaativuusluokan korjaussuunnittelijoista betonirakennuksiin erikoistuneet (21 henkilöä), rakennusterveysasiantuntijat joilla on suunnittelukokemusta (13 henkilöä) A- ja AA-vaativuusluokkien rakennusfysiikan suunnittelijat (348 henkilöä), mikäli työkokemus sisältää riittävästi kosteusja homevauriokohteiden korjaussuunnittelua. Myös kuntotutkittujen kohteiden kosteusvauriokorjaussuunnittelijoita ja korjaustyön työnjohtajia/valvojia on oltava riittävästi korjattaviin kohteisiin nähden. Taulukossa 3 on esitetty arvio tällä hetkellä kosteus- ja homevaurioalalla toimivien henkilöiden sijoittumisesta uusiin nimikkeisiin lukumäärinä ja heidän lisätarpeestaan viiden seuraavan vuoden aikana. 15
16 Taulukko 3. Arvio tällä hetkellä kosteus- ja homevaurioalalla toimivien henkilöiden sijoittumisesta uusiin nimikkeisiin lukumäärinä ja heidän lisätarpeestaan viiden seuraavan vuoden aikana. Rakennustekninen kuntotutkimus tällä hetkellä henkilöitä lisätarve (hlö) 5 vuoden päästä Kosteusvauriokuntotutkija A ja AA Kosteusvauriokuntotutkija B Rakennusterveysasiantuntija RTA Talotekniset tutkijat yhteensä Mittaajat yhteensä Kosteusvaurioiden korjaus tällä hetkellä henkilöitä lisätarve (hlö) 5 vuoden päästä Kosteusvauriokorjaussuunnittelijat (B, A ja AA) Kosteusvauriokorjaustyön työnjohtajat/valvojat (B, A ja AA) Korjaajat yhteensä Hankkeen työryhmien mielestä kosteus- ja homevauriokorjausalan koulutuksen kehittämiseen ja houkuttelevuuden lisäämiseen on ohjattava siihen kohdennettuja resursseja. Arvioitu rahoitustarve osaamisen tason riittävään nostamiseen on 50 miljoonaa euroa viiden vuoden aikajaksolla. Rahoitustarve painottuu koulutusten organisointiin, suunnitteluun ja järjestämiseen (kustannuslaskelma, liite 1). Rahoituskohteet: 1. Kosteus- ja homevauriokorjausala tarvitsee osaamisen kehittämiseen verkostoituneen yksikön, joka ohjaa ja varmistaa yhteistyöverkoston tuottaman koulutuksen laadun ja soveltavan tutkimuksen jatkuvuuden. Verkostoituneen yksikön vastuulla on koulutuksen järjestämisen organisointi ja osittainen toteutus sekä rakennusterveyteen ja kosteusvauriokorjausrakentamiseen liittyvän soveltavan tutkimuksen organisointi. Yksikkö toimii kiinteässä yhteistyössä kosteus- ja homevauriokorjauksiin keskittyvien ammatti- ja aikuisopistojen, ammattikorkeakoulujen ja yliopistojen kanssa. Yhteistyö tulee ulottua myös alan jäsenjärjestöjen ja teollisuuden piiriin. Ministeriöiden (OKM, STM, TEM ja YM), jotka antavat alalle lainsäädännöllistä ohjausta ja resursointia, on osallistuttava yksikön ohjaamiseen. Rahoitusosuus 1 miljoonaa euroa/5v. 2. Yhteisen oppimateriaalin tuottaminen. 3. Täydennyskoulutustahojen järjestämien koulutusten toteutus. 4. Vanhojen pätevyyksien haltijoiden näyttökokeiden vastaanotto uusiin pätevyyksiin hakiessa. 5. Korkeakoulujen tutkintosisältöjen muutosten suunnittelutyö sekä uusien koulutusohjelmien pilotointi. 6. Opettajien lisäkoulutus. 16
17 Viitteitä: Eija Haapanen. Rakennusterveyskoulutus ammattikorkeakouluissa. Tutkintokoulutusten nykysisällön kartoitus. Aducate Reports and Books 6/2011. Koulutus- ja kehittämispalvelu Aducate. Itä-Suomen yliopisto. Kuopio Kari Reijula, Guy Ahonen, Harri Alenius, Rauno Holopainen, Sanna Lappalainen, Eero Palomäki, Marjut Reiman. Rakennusten kosteus- ja homeongelmat. Eduskunnan tarkastusvaliokunnan julkaisu 1/2012 ROTI, rakennetun omaisuuden tila, jota on Suomessa arvioitu kolme kertaa kiinteistö- ja rakennusalan ROTI-prosessilla (www.roti.fi). Tuorein RIL:n ROTIraportti on vuodelta Kuvat: Ympäristöhallinnon kuvapankki Liitteet: 1. Kustannuslaskelma koulutukselle 2. Erityistehtävät nimikkeittäin 3. Rakennusten vaurioluokittelu 4. Pätevyysvaatimukset kosteusvauriokuntotutkijalle (B, A, AA-tasoilla) 5. Pätevyysvaatimukset kosteusvauriokorjaussuunnittelijalle 6. Pätevyysvaatimukset kosteusvauriokorjaustyön työnjohtajalle ja korjausvauriotyömaan valvojalle 7. Pätevyysvaatimukset rakennusterveysasiantuntijalle (RTA) 8. Yhteiset moduulit osaamistavoitteineen 17
18 LIITE 1. Kustannuslaskelma koulutukselle 1. OPETUKSEN HINTA 5-10 vuoden aikana koulutettavien opetuskustannus 300 / op / hlö Ryhmäkoko henkilöä Sisältää opetuksen henkilösivukuluineen ja opiskelijalle jaetun materiaalin sekä opetustilojen vuokran RAKENNUSTERVEYSASIANTUNTIJAT VTT:n pätevöimiä nyt 70, lisätarve 200 henkilöä 200 hlöäx30opx300 /op Yhteensä 1,8 milj. KUNTOTUTKIJAT Pätevöityneitä nyt 450, lisätarve henkilöä Rak AA: 200 hlöäx30opx300 /op=1,8 milj. Rak A: 600 hlöäx24opx300 /op =4,3 milj. Rak B: 700 hlöäx18opx300 /op =3,8 milj. LVI B: 700 hlöäx18opx300 /op =3,8 milj. Yhteensä 13,7 milj. KORJAUSSUUNNITTELIJAT Pätevöityneitä nyt 300, lisätarve 600 henkilöä Rak AA: 100 hlöäx26opx300 /op=0,8 milj. Rak A: 200 hlöäx19opx300 /op =1,2 milj. Rak B: 200 hlöäx12opx300 /op =0,7 milj. LVI AA: 100 hlöäx26opx300 /op = 0,8 milj. Yhteensä 3,5 milj. TYÖNJOHTAJAT/VALVOJAT/RAKENNUTTAJAT Pätevöityneitä nyt 200, lisätarve henkilöä Rak AA: 700 hlöäx15opx300 /op=3,2 milj. Rak A: 800 hlöäx10opx300 /op =2,4 milj. Rak B: 800 hlöäx5opx300 /op =1,2 milj. LVI A: 500 hlöäx10opx300 /op =1,5 milj. Yhteensä 8,3 milj. KORJAAJAT Lisätarve henkilöä Rak: hlöäx5opx300 /op =15 milj. LVI: hlöäx5opx300 /op =3 milj. Yhteensä 18 milj. Yhteensä 45,3 milj.
19 LIITE OPETUSMATERIAALIN JA -MENETELMIEN TUOTTAMINEN Yhteensä 0,4 milj. 3. OSAAMIS- JA KEHITTÄMISKESKUS - palkat, 3 hlöä (koulutus ja tutkimus sekä tukipalvelut) /v - vuokrat /v - matkat /v - materiaali- ja laitekulut /v /v x 5v Yhteensä 1,5 milj. 4. SOVELTAVA TUTKIMUS /v x 5v Yhteensä 2,5 milj. 5. TUTKINTOKOULUTUSTEN MUUTOSTEN SUUNNITTELU /v x 5v Yhteensä 0,5 milj. KAIKKI YHTEENSÄ 50,2 milj.
20 LIITE 2. Erityistehtävät nimikkeittäin Kosteusvauriokuntotutkija B-vaatimustaso Toimii tavanomaisissa kosteusvaurio- tai sisäilmaongelmakohteissa. Tekee pääasiassa aistinvaraisen pintapuolisen arvion, rakenteiden ja järjestelmien riskien arvioinnin suunnitelmista ja tarvittaessa rakennetta rikkovat arvioinnit ja mittaukset. Laatii tutkimussuunnitelman, jonka mukaisesti tekee tarvittavat mittaukset ja kuntotutkimukset viranomaisohjeita muuta hyvää kuntotutkimustapaa noudattaen. Tekee selkokielisen mittauspöytäkirjan (mittausraportin). Arvioi mm. ovatko rakenteet vaurioituneet onko havaittavissa ilmanvaihdon toiminnasta johtuvia ongelmia onko tiloissa muita sisäilmasto-ongelmia. Laatii havainnoistaan tilaajalle joko kuntoarvio- tai kuntotutkimusraportin. Osaa suositella tarvittaessa jatkotoimia. A-vaatimustaso, edellisten lisäksi Toimii vaikeissa vauriokohteissa tai yksittäisten, vaikeasti tutkittavien sisäympäristötekijöiden tutkijana. Laatii yhteenvedon tutkimuksen alkutilanteesta. Tekee kokonaistutkimussuunnitelman eri vaurioiden tutkimisesta tai suunnitelman jonkun erityisen osa-alueen tutkimisesta ja suorittaa tai teettää tutkimukset. Viestii tilaajalle. Laatii yhteenvedon kaikkien tehtyjen kosteusvaurio- ja sisäympäristöselvitysten pohjalta kirjallisesti ja esittää sen suullisesti tilaajalle. Laatii eri asiantuntijoiden kanssa suuntaa-antavan ehdotuksen havaittujen vaurioiden tai ongelmien korjaamisesta. AA-vaatimustaso, edellisten lisäksi Toimii erittäin vaikeissa vauriokohteissa, jotka ovat joko kosteusteknisesti tai sisäilmasto-oloiltaan vaativia tai joiden sisäilmaongelmat eivät ole toistuvista yrityksistä huolimatta selvinneet. Johtaa koko kosteusvaurio- ja sisäympäristöselvitysprosessia ja sen viestintää ja vastaa näistä tilaajalle. Arvioi tutkimuksissa löydettyjen rakenteiden, järjestelmien, haitta-aineiden ja muiden tekijöiden merkityksen koettujen tai todettujen sisäilmaympäristöongelmien aiheuttajana yhdessä sisäympäristön asiantuntijoiden ja viranomaisten kanssa. Rakennusterveysasiantuntija (rta), vtt:n henkilösertifioima Sisäympäristöselvityksen tutkimusprosessin johtaminen Yhteenveto alkutilanteesta ja tutkimussuunnitelma aikatauluineen. Tarvittavien tutkimusten ja tutkijoiden valinta. Viestintä tilaajalle. Sisäympäristötutkimusten ja -selvitysten yhteenveto raporttina ja suullisesti esitettynä Korjaussuunnittelua varten yhdessä rakennus- ja taloteknisten asiantuntijoiden kanssa. Yrityksen sisäilmaryhmää ja työsuojelutoimikuntaa varten. Asuntojen, koulu- ja päiväkotirakennusten sekä työpaikkojen terveyshaitan mahdollisuuden arvio.